# Karnataka

*Ing articulung iti tungkul ya keng estadu ning India. Para king progresibung banda, lawen ye ing Karnataka (band).*

|  |
| --- |
|   ?**ಕರ್ನಾಟಕKarnataka** India |
|

 **Bangalore**
 |
| **Coordinates:** ﻿ / ﻿ |
| **Oras zona** | IST (UTC+5:30) |
| **Lualas** | 191,976 km² (74,122 sq mi) |
| **Tungku** | Bangalore |
| **Pekamaragul a lakanbalen** | Bangalore |
| **Distritu)** | 29 |
| **Populasiun** • Pangasiksik | 52,850,562 (9th) • |
| **Amanu** | Kannada |
| **Governor** | Rameshwar Thakur |
| **Chief Minister** | B. S. Yeddyurappa |
| **Established** | 1956-11-01 |
| **Legislature** (seats) | Bicameral (224 + 75) |
| **ISO abbreviation** | IN-KA |
| **Website**: karunadu.gov.in/ |
| Seal of Karnataka |

Ing **Karnataka** (Kannada: ಕರ್ನಾಟಕ, pronounced [kəɾˈnɑːʈəkɑː] ) metung yang estadu king mauli nang dake ning India. Melalang ya kanitang Novembri 1, 1956, aniang mipasar ya ing States Reorganisation Act. Aniang mumuna, ausan deng *Estadu ning Mysore*; megi yang *Karnataka* ing kayang lagiu kanitang 1973.

Ing Karnataka padurutan ne ning Dayatmalat a Arabu king albugan, Goa king pangulu-albugan, Maharashtra king pangulu, Andhra Pradesh king aslagan, Tamil Nadu king mauli-aslagan, ampong Kerala king mauli-albugan. Maki lapad yang 74,122 sq mi (191,976 km²) ing estadu, o 5.83% ning pangkabilugan nang lapad ning India. Iti ing pekamaragul a kawalung pekamaragul a estadu ning India king lapad, kasiam yang pekamaragul king populasiun, at maki 29 yang distritu. Ing Kannada (amanu) ing opisial a amanu, a dakal muring dili talapagsalita.

Lipat ning dakal la reng papamunikala dang penibatan ning lagiung Karnataka, ing tatanggapan da deng keraklan ya pin itang ibat ya ing *Karnataka* kareng katayang Kannada, *karu* ampong *nādu*, a mangabaldugang "makatas a gabun" (*elevated land*). Maliari ya muring dinan kabaldugan ing *karu nadu* antimong *karu* (matuling) ampong *nadu* (labuad o rehion), a tutungge king matuling a gabun bulak (*black cotton soil*) a mayayakit king labuad nang Bayaluseeme ning Karnataka. Aniang panaun ning pamaniakup ning Britania, gagamitan de ing katayang *Carnatic* (neng kai, *Karnatak*) ba lang ilarawan deng adua nang gilid ning *peninsular India*, king mauli ning Ilug Krishna.

Kanita ya pang panaun a paleolithic ing pamanuknangan da reng tau king Karnataka, a pugad da murin deng mapilan kareng pekamasikanan a imperiu ning India aniang minunang panaun ampo aniang Edad Media. Deng filosofo ampong taladalit (*musical bards*) a sinuportan da reng imperiung deti miniuli lang pangimut a pang-ketawan ampong pangrelihiun (*socio-religious*) ampong pang-paniulat (*literary*) a miras angga king panaun a ini. Makabaldugan ing inambag ning Karnataka kareng aduang uri ning musicang clasicu king India, ing tradisiung Carnatic ampo ing Hindustani. Dakal lang dili tinggap a galal a Jnanpith (*Jnanpith awards*) king India. Ing Bangalore ing tungku (capitoliu o cabecera) ning estadu, at ya ing sentru ning masalusung paniulung king economia ampong tecnologiang maliliari king India ngeni.

Ing templung Mallikarjuna ampo ing templung Kashi Vishwanatha king Pattadakal, Pangulung Karnataka, a gewa da reng imperiung Chalukya ampong Rashtrakuta, kayabe la kareng UNESCO World Heritage Site.

## Dalerayan

* John Keay, India: A History, 2000, Grove publications, New York, ISBN 0-8021-3797-0
* Dr. Suryanath U. Kamath, Concise history of Karnataka, 2001, MCC, Bangalore (Reprinted 2002) OCLC: 7796041
* Nilakanta Sastri, K.A. (1955). A History of South India, From Prehistoric times to fall of Vijayanagar, OUP, New Delhi (Reprinted 2002) ISBN 0-19-560686-8..
* R. Narasimhacharya, History of Kannada Literature, 1988, Asian Educational Services, New Delhi, Madras,1988, ISBN 81-206-0303-6.
* K.V. Ramesh, Chalukyas of Vatapi, 1984, Agam Kala Prakashan, Delhi ISBN 3987-10333
* Malini Adiga (2006), The Making of Southern Karnataka: Society, Polity and Culture in the early medieval period, AD 400-1030, Orient Longman, Chennai, ISBN 81-250-2912-5
* Altekar, Anant Sadashiv [1934] (1934). *The Rashtrakutas And Their Times; being a political, administrative, religious, social, economic and literary history of the Deccan during C. 750 A.D. to C. 1000 A.D*. Poona: Oriental Book Agency. OCLC 3793499.
* Masica, Colin P. [1991] (1991). *The Indo-Aryan Languages*. Cambridge: Cambridge University Press. ISBN 0521299446.
* Cousens, Henry [1926] (1996). *The Chalukyan Architecture of Kanarese District*. New Delhi: Archeological Survey of India. OCLC 37526233.
* Hermann Kulke and Dietmar Rothermund, A History of India, fourth edition, Routledge, 2004, ISBN 0-415-32919-1
* Foekema, Gerard [2003] (2003). Architecture decorated with architecture: Later medieval temples of Karnataka, 1000-1300 AD. New Delhi: Munshiram Manoharlal Publishers Pvt. Ltd. ISBN 81-215-1089-9.

## Suglung palual

* Official website of the Government of Karnataka
* Karnataka Government Information Department
* Karnataka at the Open Directory Project

Template:Karnataka topics